โปรดสรุปบทความ อาการเวโสโมเตอร์ในผู้หญิงหมดประจำเดือน
อาการเวโสโมเตอร์ Vasomotor symptoms วัยหมดประจำเดือน Menopause ประจำเดือน Menstruation รังไข่เสื่อมก่อนกำหนด รังไข่หยุดทำงานก่อนกำหนด Primary ovarian insufficiency ยาฮอร์โมนทดแทนวัยขาดฮอร์โมนเพศหญิง Hormone replacement therapy for menopause ภาวะขาดประจำเดือน Amenorrhea กายวิภาคและสรีรวิทยาระบบต่อมไร้ท่อ Anatomy and physiology of endocrine system โรคต่อมไร้ท่อ โรคระบบต่อมไร้ท่อ Endocrine disease เวโสโมเตอร์Vasomotor หมายถึง สิ่งที่เกิดขึ้นกับเส้นประสาทและกับกล้ามเนื้อที่ส่งผลให้หลอดเลือดเกิดขยายหรือหดตัว ส่วนอาการเวโสโมเตอร์Vasomotor symptom คือ อาการที่เกิดจากมีความรู้สึกร้อนวูบวาบเกิดทั่วตัวโดยเฉพาะที่ ใบหน้า คำคอ และส่วนตอนบนของหน้าอก เป็นอาการที่เกิดทันทีและมักมีอาการนานประมาณ 1-5นาที อาการต่างๆจะดีขึ้นเอง ทั้งนี้มักมีอาการอื่นๆเกิดร่วมด้วย เช่น เหงื่อออกกลางคืน ช่องคลอดแห้ง เจ็บช่องคลอดขณะมีเพศสัมพันธ์ อาการเหล่านี้นี้มักพบได้ประมาณมากกว่า 80-85ในหญิงวัยหมดประจำเดือนที่รวมถึงวัยใกล้หมดประจำเดือน โดยเฉพาะในช่วง 1-2ปีแรกของการหมดประจำเดือน ทั้งนี้ ความรุนแรงของอาการเวโสโมเตอร์ในแต่ละสตรีจะแตกกัน พยากรณ์ไม่ได้ว่า ใครจะมีอาการน้อยหรือมีอาการมาก สาเหตุปัจจัยเสี่ยง สาเหตุที่แน่ชัดของการเกิดอาการเวโสโมเตอร์ ยังไม่ทราบ แต่มีการศึกษาที่ทำให้เชื่อได้ว่า อาจเกิดจากการทำงานผิดปกติของสารสื่อประสาทบางชนิดจากร่างกายขาดเอสโตรเจน เช่น Serotonin แต่พบปัจจัยที่ทำให้สตรีมีอาการเวโสโมเตอร์ คือ เชื้อชาติ พบได้สูงใน สตรีผิวดำ สตรีผิวขาว แต่พบน้อยในสตรีเอเชีย โรคอ้วน สูบบุหรี่ มีความวิตกกังวล และหรือซึมเศร้า สูง หรือเกิดได้ง่าย มีฐานะทางเศรษฐกิจไม่ค่อยดี การรักษา ถ้าอาการน้อย ไม่จำเป็นต้องรักษา อาการจะหายไปเอง แต่ถ้าอาการมากหรืออาการส่งผลต่อการใช้ชีวิตประจำวัน แพทย์อาจใช้ยาต่างๆ โดยยาหลักมักเป็นการให้ยาฮอร์โมนเพศอ่านเพิ่มเติมในเว็บ haamor.com บทความเรื่อง ยาฮอร์โมนทดแทนวัยขาดฮอร์โมนเพศหญิง การพยากรณ์โรค อาการเวโสโมเตอร์ เป็นอาการที่ไม่รุนแรง ไม่มีผลข้างเคียงที่ทำให้เกิดโรคอื่นๆ ไม่ทำให้เสียชีวิต แต่อาจส่งผลต่อคุณภาพชีวิตในสตรีบางคน ซึ่งทั่วไป แพทย์มักดูแลรักษาควบคุมอาการได้
เวโสโมเตอร์ (Vasomotor) หมายถึง สิ่งที่เกิดขึ้นกับเส้นประสาทและกล้ามเนื้อที่ส่งผลให้หลอดเลือดเกิดการขยายหรือหดตัว ด้วยเหตุนี้ อาการเวโสโมเตอร์ (Vasomotor symptom) จึงหมายถึง อาการหรือความรู้สึกร้อนวูบวาบทั่วตัวโดยเฉพาะที่ใบหน้า คำคอ และส่วนตอนบนของหน้าอก มักเกิดทันทีทันใดและมีอาการนานประมาณ 1-5นาที ก่อนจะดีขึ้นเอง โดยมักมีอาการอื่นๆ ร่วมด้วย เช่น เหงื่อออกกลางคืน ช่องคลอดแห้ง เจ็บช่องคลอดขณะมีเพศสัมพันธ์ ซี่งทั้งหมดพบได้กว่า 80%-85% ในผู้หญิงวัยหมดประจำเดือน รวมไปถึงวัยใกล้หมดประจำเดือน โดยเฉพาะอย่างยิ่งในช่วง 1-2 ปีแรกของการหมดประจำเดือน สำหรับความรุนแรงของอาการเวโสโมเตอร์ในผู้หญิงแต่ละคนจะแตกต่างกัน รวมทั้งยังไม่ทราบสาเหตุที่แน่ชัดของการเกิดอาการเวโสโมเตอร์ แต่มีการศึกษาวิจัยพบว่าอาจเกิดจากการทำงานผิดปกติของสารสื่อประสาทบางชนิดจากการที่ร่างกายขาดฮอร์โมนเอสโตรเจน เช่น Serotonin ร่วมกับปัจจัยในด้านเชื้อชาติ โรคอ้วน การสูบบุหรี่ ความวิตกกังวล และหรือซึมเศร้า ส่วนการรักษาอาการเวโสโมเตอร์ในกรณีที่มีอาการมากถึงขั้นที่ส่งผลต่อการใช้ชีวิตประจำวัน แพทย์อาจใช้ยาต่างๆ โดยยาหลักมักเป็นการให้ยาฮอร์โมนทดแทน
นรีเวชวิทยา (นรีเวชวิทยา) - Gynecology,อายุรศาสตร์ (อายุรศาสตร์) - Internal Medicine